62020TO0146(01)_INF
Uznesenie Všeobecného súdu (ôsma komora) z 28. júla 2021 –Csordas a i./Komisia
(vec T‑146/20)
„Žaloba o neplatnosť – Verejná služba – Úradníci – Riadny priebeh volieb do miestnej sekcie výboru zamestnancov Komisie pôsobiacej v Luxemburgu – Predloženie spoločného zoznamu šiestich odborových alebo zamestnaneckých organizácií – Kontrolná povinnosť inštitúcie – Žaloba bez zjavného právneho základu“
1.
Žaloby úradníkov – Výbor zamestnancov – Voľby – Právomoc súdu Únie – Hranice
(článok 270 ZFEÚ; Služobný poriadok úradníkov, články 90 a 91)
(pozri body 41 – 47)
2.
Úradníci – Zastúpenie – Výbor zamestnancov – Voľby – Riadny priebeh – Povinnosť inštitúcií zabezpečiť riadny priebeh volieb – Rozsah
(Služobný poriadok úradníkov, článok 9 ods. 2, články 90 a 91)
(pozri body 56, 57, 61 – 67)
3.
Úradníci – Zastúpenie – Výbor zamestnancov – Voľby – Výbor zamestnancov Komisie v Luxembursku – Predloženie spoločného zoznamu viacerých odborových alebo zamestnaneckých organizácií – Neuvedenie mena organizácie, do ktorej patrí každý z predložených kandidátov – Porušenie zásady voľného rozhodovania voliča pri hlasovaní – Neexistencia
(Služobný poriadok úradníkov, článok 9 ods. 2 a 3 a článok 24b a príloha II, článok 1 štvrtý odsek)
(pozri body 76, 77, 84 – 88)
4.
Úradníci – Zastúpenie – Výbor zamestnancov – Voľby – Výbor zamestnancov Komisie v Luxembursku – Predloženie spoločného zoznamu viacerých odborových alebo zamestnaneckých organizácií – Povinnosť zachovať proporcionalitu počtu kandidátov združených v uvedených organizáciách v miere rozdelenia reprezentatívnosti dohodnutých medzi týmito organizáciami – Neexistencia
(Služobný poriadok úradníkov, článok 24b)
(pozri body 107 – 109)
Predmet
Návrh založený na článku 270 ZFEÚ, po prvé na zrušenie alebo určenie protiprávnosti opomenutia Komisie predchádzať alebo brániť viacerým úkonom alebo opomenutiam súvisiacim s voľbami do miestnej sekcie výboru zamestnancov Komisie pôsobiacej v Luxemburgu, ktoré sa konali v novembri 2019, po druhé na zrušenie rozhodnutia Komisie z 28. novembra 2019 o výpočte reprezentatívnosti reprezentatívnych odborových alebo zamestnaneckých organizácií v rámci Komisie a po tretie na zrušenie všetkých rozhodnutí týkajúcich sa pridelenia dodatočných prostriedkov odborovým alebo zamestnaneckým organizáciám, ktoré podpísali dohodu o reprezentatívnosti zo 14. októbra 2019, nad rámec tých, ktorými disponovali na základe reprezentatívnosti, ktorá im bola priznaná po voľbách do miestnej sekcie výboru zamestnancov pôsobiacej v Luxemburgu v roku 2016
Výrok
1.
Žaloba sa zamieta.
2.
Žalobcovia sú povinní nahradiť trovy konania, vrátane trov konania o nariadení predbežného opatrenia.